stanford-oval/wikipedia huggingface dataset:
ชุทซ์ชตัฟเฟิล

| --- | --- |
Schutzstaffel
ธงองค์การ
 ฮิตเลอร์ตรวจแถวกองพลยานเกราะเอ็สเอ็สที่ 1  ครั้นเยือนเมืองคลาเกินฟวร์ท เมษายน ค.ศ. 1938
ภาพรวมหน่วยงาน
ก่อตั้ง: 4 เมษายน ค.ศ. 1925
หน่วยงานก่อนหน้า:  ชตวร์มอัพไทลุง ชตับส์วาเชอ
ยุบเลิก: 8 พฤษภาคม ค.ศ. 1945
ประเภท: กำลังกึ่งทหาร
เขตอำนาจ:  ไรช์เยอรมัน  ยุโรปที่ถูกเยอรมนียึดครอง
สำนักงานใหญ่: ถนนพรินซ์อัลเบร็คช์ กรุงเบอร์ลิน 52°30′26″N 13°22′57″E﻿ / ﻿52.50722°N 13.38250°E﻿ / 52.50722; 13.38250
บุคลากร: 1,250,000 (c. กุมภาพันธ์ 1945)
รัฐมนตรี: อดอล์ฟ ฮิตเลอร์, ฟือเรอร์ ไฮน์ริช ฮิมเลอร์, ไรชส์ฟือเรอร์
ฝ่ายบริหารหน่วยงาน: ยูลิอุส เชร็ค, ไรชส์ฟือเรอร์-เอ็สเอ็ส (1925–26) โยเซฟ เบร็คโทลด์, ไรชส์ฟือเรอร์-เอ็สเอ็ส (1926–27) แอร์ฮาร์ด ไฮเดิน, ไรชส์ฟือเรอร์-เอ็สเอ็ส (1927–29) ไฮน์ริช ฮิมเลอร์, ไรชส์ฟือเรอร์-เอ็สเอ็ส (1929–45) คาร์ล ฮันเคอ, ไรชส์ฟือเรอร์-เอ็สเอ็ส (เม.ย.-พ.ค. 1945)
ต้นสังกัดหน่วยงาน: พรรคกรรมกรชาติสังคมนิยมเยอรมัน
ลูกสังกัด: อัลล์เกอไมเนอ เอ็สเอ็ส  วัฟเฟิน-เอ็สเอ็ส (เอ็สเอ็ส-แฟร์ฟือกุงส์ทรุพเพอ) เอ็สเอ็ส-ตราหัวกะโหลก กรมการใหญ่ความมั่นคงไรช์  ตำรวจความมั่นคง (SiPo)  สำนักอำนวยความปลอดภัย (SD) ตำรวจรักษาความสงบ (Orpo)
องค์การชุทซ์ชตัฟเฟิล (เยอรมัน: Die Schutzstaffel) หรือ เอ็สเอ็ส (SS, ᛋᛋ) เป็นองค์การกำลังกึ่งทหารสังกัดพรรคกรรมกรชาติสังคมนิยมเยอรมัน (พรรคนาซี) ภายใต้คำสั่งของอดอล์ฟ ฮิตเลอร์ เดิมใช้ชื่อว่า ซาล-ซุทซ์ (Saal-Schutz) ซึ่งมีสมาชิกเป็นอาสาสมัครของพรรคนาซีเพื่อคุ้มกันและดูแลความปลอดภัยในการประชุมพรรคที่เมืองมิวนิก เมื่อไฮน์ริช ฮิมเลอร์เข้าร่วมองค์กรในปีค.ศ. 1925 ก็มีการเปลี่ยนชื่อองค์การเป็น "ชุทซ์ชตัฟเฟิล" เอ็สเอ็สภายใต้การนำของฮิมเลอร์ได้ขยายตัวจากมีสมาชิกสองร้อยคนกลายเป็นองค์การขนาดมหึมาที่มีสมาชิกกว่าล้านคนและกลายเป็นหนึ่งในสถาบันที่มีอิทธิพลที่สุดในเยอรมนี หน้าที่ขององค์กรนี้คือสอดส่องดูแลความมั่นคงภายในประเทศและดินแดนในยึดครองของไรช์
องค์การเอ็สเอ็สแบ่งเป็นเป็นสองหน่วยหลักคือ อัลล์เกอไมเนอเอ็สเอ็ส (เอ็สเอ็สสามัญ) รับผิดชอบด้านอำนวยการและการบังคับใช้นโยบายของพรรคนาซี และ วัฟเฟิน-เอ็สเอ็ส (เอ็สเอ็สอาวุธ) เป็นกองกำลังติดอาวุธที่ไม่ขึ้นกับกองทัพ นอกจากนี้ยังมีหน่วยอื่นอาทิ เอ็สเอ็ส-ธงหัวกะโหลก รับผิดชอบการดำเนินการค่ายมรณะและค่ายกักกัน นอกจากนี้ เอ็สเอ็สยังรับผิดชอบกิจการตำรวจทั้งหมดในประเทศ ในจำนวนนี้มีตำรวจลับที่เรียกว่า ตำรวจลับและทบวงอำนวยความปลอดภัย ซึ่งทำงานร่วมกันในการหาข่าวกรอง,สอดส่องป้องกัน และปราบปรามภัยคุกคามต่อรัฐบาลฮิตเลอร์
องค์การเอ็สเอ็สเป็นหน่วยงานที่มีส่วนรับผิดมากที่สุดต่อการสังหารหมู่ชาวยิวและเหยื่ออื่นราว 5.5 ถึง 6 ล้านคนตลอดเหตุการณ์ฮอโลคอสต์ สมาชิกทุกหน่วยของเอ็สเอ็สถูกตั้งข้อหากระทำอาชญากรรมสงครามและกระทำอาชญากรรมต่อมนุษยชาติในช่วงสงครามโลกครั้งที่สอง
ประวัติ

เอ็สเอ็สก่อตั้งขึ้นใน ค.ศ. 1925 ภายใต้ชื่อ "ซาล-ชุทซ์" (อารักษ์หอประชุม) เพื่อรักษาความปลอดภัยในการประชุมของพรรคนาซีตลอดจนเป็นหน่วยคุ้มกันส่วนบุคคลของฮิตเลอร์ ต่อมาในปีค.ศ. 1933 ฮิตเลอร์ก้าวขึ้นสู่อำนาจพร้อมกับความเคลือบแคลงใจในความภักดีของกองทัพเยอรมันที่มีต่อเขา กองกำลังที่เขาไว้ใจได้อย่างเต็มร้อยและจะไม่มีวันทรยศเขาอย่างเอ็สเอ็สจึงเป็นสิ่งจำเป็นในการรักษาฐานอำนาจของฮิตเลอร์ อย่างไรก็ตาม พรรคนาซียังมีองค์กรติดอาวุธอีกองค์กรหนึ่งที่ชื่อว่า ชตวร์มอัพไทลุง อันเป็นแหล่งสุมหัวของอดีตทหารในสงครามโลกครั้งที่หนึ่งซึ่งนำโดยแอนสท์ เริม สหายเก่าแก่ผู้ร่วมก่อตั้งพรรคนาซี
แอนสท์ เริม มีความคิดที่จะสถาปนาเอ็สเอเป็นขั้วอำนาจทางการเมืองใหม่และเข้าควบคุมไรชส์แวร์ และเริมยังสนับสนุนแนวคิด "การปฏิวัติครั้งที่สอง" ในเยอรมนี ความคิดเช่นนี้ของเริมให้ประธานาธิบดีฮินเดนบูร์กกดดันฮิตเลอร์ให้ยุบเอ็สเอ ฮิตเลอร์พยายามเจรจากับแอนสท์ เริม ให้ยุบหน่วยเอ็สเอโดยดีแต่ก็ไม่ได้รับความร่วมมือ จึงนำไปสู่การกวาดล้างเอ็สเอในคืนมีดยาวในสิ้นเดือนมิถุนายน ค.ศ. 1934 เมื่อแอนสท์ เริม ถูกกำจัด ฮิตเลอร์ก็แต่งตั้งให้เอ็สเอ็สของฮิมเลอร์ทำหน้าที่คุ้มกันแทนเอ็สเอ
การคัดเลือก

การคัดเลือกสมาชิกที่จะมาเข้าหน่วยเอ็สเอ็สจะต้องเป็นชายสายเลือดเยอรมันพันธุ์แท้แบบพวกอารยัน สูงอย่างน้อย 180 เซนติเมตร กำลังพลของเอ็สเอ็สจะได้รับการอบรม ปลูกฝังให้จงรักภักดีต่อผู้นำของเขาอย่างเหนียวแน่น และปราศจากการตั้งคำถามสงสัยใด ๆ ทั้งสิ้น ได้รับการฝึกฝนอย่างหนัก และถูกปลูกฝังอุดมการณ์ของนาซี ถูกปลูกฝังแนวความคิดเรื่องความเป็นเลิศของชนชาติอารยันเพื่อการสร้างชาติไปสู่ไรช์ที่สาม รวมทั้งมีการเกณฑ์เด็กชายและหญิงชาวเยอรมันทั้งหมดให้เข้าหน่วยยุวชนฮิตเลอร์เพื่อเป็นหลักสูตรวิชาทหาร ให้เข้ารับการเป็นทหารและหน่วยเอ็สเอ็ส
ดูเพิ่ม

วัฟเฟิน-เอ็สเอ็ส
ยศและเครื่องหมายของวัฟเฟิน-เอ็สเอ็ส
ไอน์ซัทซกรุพเพน
อัลล์เกอไมเนอ เอ็สเอ็ส
หน่วยหัวกะโหลก-เอ็สเอ็ส
แหล่งข้อมูลอื่น

Waffen SS Personal website from Sweden.
Axis History Factbook - SS Personal website from Sweden.
The German SS/Waffen-SS in WWII German military history research site. feldgrau.com
The Norwegian SS Volunteers Website in English about the Norwegian SS volunteers serving under German command during World War II. frontkjemper.com
Dywizje Waffen-SS In Polish. Many graphics on units, insignia and maps.
SS Views on the Solution to the Jewish Question from Das Schwarze Korps, No. 47, November 24, 1938. wilk.wpk.p.lodz.pl
Testimonies of SS-Men Regarding Gassing from the Jewish Virtual Library. jewishvirtuallibrary.org
The SS เก็บถาวร 2011-05-14 ที่ เวย์แบ็กแมชชีน from Nazi Conspiracy & Aggression, Volume II Chapter XV, Criminality of Groups and Organizations from the Nuremberg Trial. nizkor.org
| ด ค กชุทซ์ชตัฟเฟิล (เอ็สเอ็ส) |
| --- | --- | --- |
| สาขา |  เอ็สเอ็สสามัญ  เอ็สเอ็สสรรพาวุธ  เอ็สเอ็ส-ธงกะโหลก  |  |
| ผู้นำเอ็สเอ็ส |  ยูลีอุส เชร็ค  โยเซ็ฟ แบร์ชท็อลท์  แอร์ฮาร์ท ไฮเดิน  ไฮน์ริช ฮิมเลอร์  คาร์ล ฮังเคอ  |  |
| บุคลากรหลัก |  ไรน์ฮาร์ท ไฮดริช  แอ็นสท์ คัลเทินบรุนเนอร์  ไฮน์ริช มึลเลอร์  |  |
| หน่วยงานหลัก |  ศูนย์อำนวยการเอ็สเอ็ส  ศูนย์อำนวยการผู้นำเอ็สเอ็ส  ศูนย์อำนวยการความมั่นคงไรช์ (RSHA)  ศูนย์อำนวยการเศรษฐกิจและบริหาร  ศูนย์อำนวยการชาติพันธุ์และการตั้งถิ่นฐาน (RuSHA)  ศูนย์ประสานงานชนชาวเยอรมัน (VOMI)  สำนักผู้ตรวจการไรช์เพื่อความเป็นเอกภาพแห่งชนชาติเยอรมัน (RKFDV)  ศูนย์อำนวยการศาลเอ็สเอ็ส  ศูนย์อำนวยการกำลังพลเอ็สเอ็ส  สำนักการศึกษาเอ็สเอ็ส  |  |
| ตำรวจ |  ตำรวจรักษาความสงบ (ออร์โพ)  ตำรวจอารักขา (ชูโพ)  ตำรวจอาชญากรรม (ครีโพ)  ตำรวจลับ (เกสตาโพ)  ตำรวจความมั่นคง (ซีโพ)  สำนักอำนวยความปลอดภัย (เอ็สเด)  |  |
เชกอิตออฟ (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์
"เชกอิตออฟ" (อังกฤษ: Shake It Off) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ และเป็นซิงเกิลนำจากอัลบั้มที่ห้า 1989 เธอเขียนเพลงนี้ร่วมกับผู้ผลิต แมกซ์ มาร์ติน และเชลล์แบ็ก บทประพันธ์เพลงได้รับแรงบันดาลใจจากการที่ถูกสื่อจับจ้องภาพลักษณ์ต่อสาธารณชนของสวิฟต์ โดยพูดถึงความเฉยเมยของเธอต่อผู้คนที่คอยวิพากษ์วิจารณ์และการถูกแสดงความคิดเห็นเชิงลบ เป็นแนวเพลงแดนซ์ป็อปจังหวะเร็ว ซึ่งประกอบด้วยจังหวะกลองแบบวนซ้ำ ไลน์แซกโซโฟน และบริดจ์แบบปรบมือ บิกมะชีนเรเคิดส์วางจำหน่าย "เชกอิตออฟ" เมื่อวันที่ 18 สิงหาคม ค.ศ. 2014 เพื่อวางตลาด 1989 ในฐานะอัลบั้มป็อปชุดแรกของสวิฟต์หลังจากอัลบั้มแนวคันทรีชุดก่อนของเธอ
บทวิจารณ์ในช่วงแรกส่วนใหญ่ยกย่องการผลิตที่ติดหู แต่บางส่วนวิจารณ์บทประพันธ์เพลงว่าอ่อนแอและตื้นเขิน เมื่อมองย้อนกลับไป นักวิจารณ์ถือว่าเพลง "เชกอิตออฟ" เป็นเพลงเปิดอัลบั้ม 1989 ที่มีประสิทธิภาพในฐานะอัลบั้มที่เปลี่ยนภาพลักษณ์ของสวิฟต์จากแนวคันทรีเป็นแนวป็อป และได้รับการจัดอันดับให้เป็นหนึ่งในเพลงที่ดีที่สุดของคริสต์ทศวรรษ 2010 โดยเอ็นเอ็มอีและคอนเซเควนซ์ ซิงเกิลนี้ขึ้นสู่อันดับหนึ่งของชาร์ตและได้รับการรับรองระดับมัลติแพลตตินัมในออสเตรเลีย แคนาดา และนิวซีแลนด์ และได้รับการรับรองระดับแพลตตินัมในประเทศต่าง ๆ ทั่วทั้งยุโรป อเมริกา และเอเชียแปซิฟิก ในสหรัฐซิงเกิลนี้ขึ้นสู่อันดับหนึ่งของบิลบอร์ดฮอต 100 และได้รับการรับรองระดับไดมอนต์จากสมาคมผู้ประกอบกิจการเพลงของสหรัฐอเมริกา
มาร์ก โรมาเนก กำกับมิวสิกวิดีโอเพลง "เชกอิตออฟ" ซึ่งถ่ายทอดสวิฟต์เป็นคนซุ่มซ่ามที่พยายามเต้นท่าต่าง ๆ แต่ไม่ประสบความสำเร็จ นักวิจารณ์กล่าวหาว่ามิวสิกวิดีโอดังกล่าวฉกฉวยวัฒนธรรมเนื่องจากมีการเต้นที่เกี่ยวข้องกับคนผิวสี เช่น การเต้นทเวิร์ก สวิฟต์แสดงเพลงนี้ในเวิลด์ทัวร์สามครั้ง ได้แก่ เดอะ 1989 เวิลด์ทัวร์ (2015), เรพิวเทชันสเตเดียมทัวร์ (2018) และดิเอราส์ทัวร์ (2023–2024) "เชกอิตออฟ" ได้รับรางวัลเพลงโปรดในงานพีเพิลส์ชอยซ์อะวอดส์ 2015 และได้รับการเสนอชื่อเข้าชิง 3 รางวัลในงานประกาศผลรางวัลแกรมมีประจำปี 2015 หลังจากเกิดข้อพิพาทในปี 2019 เกี่ยวกับความเป็นเจ้าของผลงานเพลงเก่าของสวิฟต์ เธอจึงบันทึกเสียงเพลงใหม่อีกครั้งในชื่อ "เชกอิตออฟ (เทย์เลอร์เวอร์ชัน)" สำหรับอัลบั้ม 1989 (เทย์เลอร์เวอร์ชัน) ที่บันทึกเสียงใหม่ในปี 2023
ดนตรีและบทประพันธ์เพลง

"เชกอิตออฟ"
"เชกอิตออฟ" เป็นเพลงแดนซ์ป็อปจังหวะเร็วที่มีแซกโซโฟนเป็นเครื่องดนตรีหลัก โดยสวิฟต์แสดงความไม่สนใจต่อคำพูดเชิงลบของผู้คนที่คอยวิพากษ์วิจารณ์เธอ บทประพันธ์เพลงได้รับแรงบันดาลใจจากประสบการณ์ที่สวิฟต์ต้องเผชิญในการถูกสื่อจับจ้อง
สวิฟต์เขียนบทประพันธ์เพลง "เชกอิตออฟ" และแต่งทำนองร่วมกับมาร์ตินและเชลล์แบ็ก เป็นเพลงสุดท้ายที่บันทึกเสียงของอัลบั้ม 1989 บันทึกเสียงโดยแซม ฮอลแลนด์ ที่คอนเวย์รีเคิดดิงสตูดิโอส์ ในลอสแอนเจลิส และโดยไมเคิล อิลเบิร์ต ที่เอ็มเอ็กซ์เอ็มสตูดิโอส์ ในสต็อกโฮล์ม ประเทศสวีเดน เพลงนี้มิกซ์โดยเซอร์เบียน เกเนอา ที่มิกซ์สตาร์สตูดิโอส์ ในเวอร์จิเนียบีช รัฐเวอร์จิเนีย และควบคุมโดยทอม คอยน์ ที่สเตอร์ลิงซาวด์สตูดิโอ ในนครนิวยอร์ก
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 18× Platinum | 1,260,000‡ |
| Austria (IFPI Austria) | 2× Platinum | 60,000* |
| Belgium (BEA) | Gold | 20,000‡ |
| Brazil (Pro-Música Brasil) | 3× Diamond | 750,000‡ |
| Canada (Music Canada) | 6× Platinum | 480,000* |
| Denmark (IFPI Danmark) | Platinum | 90,000‡ |
| Germany (BVMI) | Gold | 200,000‡ |
| Italy (FIMI) | 2× Platinum | 200,000‡ |
| Japan (RIAJ) | 3× Platinum | 750,000* |
| Mexico (AMPROFON) | Gold | 30,000* |
| New Zealand (RMNZ) | 5× Platinum | 150,000‡ |
| Norway (IFPI Norway) | 2× Platinum | 120,000‡ |
| Portugal (AFP) | Gold | 10,000‡ |
| Spain (PROMUSICAE) | 2× Platinum | 120,000‡ |
| Sweden (GLF) | Platinum | 40,000‡ |
| Switzerland (IFPI Switzerland) | Platinum | 30,000‡ |
| United Kingdom (BPI) | 5× Platinum | 3,000,000‡ |
| United States (RIAA) | Diamond | 10,000,000‡ |
Streaming
| Denmark (IFPI Danmark) | Gold | 1,300,000† |
| Japan (RIAJ) | Platinum | 100,000,000† |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| ทั่วโลก | 19 สิงหาคม 2014 | ดิจิทัลดาวน์โหลด | บิกมะชีน |  |
| สหรัฐ | 19 สิงหาคม 2014 | วิทยุฮิตร่วมสมัย | บิกมะชีน รีพับลิก |  |
| อิตาลี | 29 สิงหาคม 2014 | การออกอากาศทางวิทยุ | ยูนิเวอร์แซล |  |
| ทั่วโลก | 11 กันยายน 2014 | ซีดีซิงเกิล | บิกมะชีน |  |
| เยอรมนี | 10 ตุลาคม 2014 | ซีดีซิงเกิล | ยูนิเวอร์แซล |  |
แหล่งข้อมูลอื่น

มิวสิกวิดีโอ "เชกอิตออฟ" ที่ยูทูบ
เนื้อเพลงเต็มของเพลงนี้ ที่เมโทรลิริกส์
ฉากประดับแท่นบูชา

สำหรับความหมายอื่น ดูที่ แท่นบูชา
ฉากประดับแท่นบูชา (อังกฤษ: altarpiece) คือภาพหรืองานแกะสลักนูนที่เป็นภาพที่เกี่ยวกับคริสต์ศาสนาที่แขวนหน้าแท่นบูชา ฉากแท่นบูชามักจะประกอบด้วยแผงสองหรือสามแผง ประกอบกันที่เรียกว่า “จิตรกรรมแผง” และมักจะเรียกว่า “บานพับภาพ” ซึ่งอาจจะเป็นสองหรือสามบานหรือมากกว่านั้น บางครั้งฉากแท่นบูชาอาจจะเป็นกลุ่มประติมากรรม บางครั้งฉากแท่นบูชาก็อาจจะตั้งบนแท่นบูชา
ถ้าแท่นบูชาเป็นแท่นลอยที่มองได้ทั้งด้านหน้าและด้านหลังก็จะมีฉากแท่นบูชาได้ทั้งสองด้าน นอกจากนั้นก็ยังอาจจะตกแต่งด้วยภาพเขียนฉากกางเขนหรือชั้นแท่นบูชา
| ภาพ | ชื่อ/ปีสร้าง/จิตรกร/ที่ตั้ง |
| --- | --- |
: ฉากแท่นบูชาไวท์ สโตสส์ (Altar of Veit Stoss) ราว ค.ศ. 1477 - ค.ศ. 1489 ไวท์ สโตสส์ (Veit Stoss) คราเคาว์, ประเทศโปแลนด์
: ฉากแท่นบูชาเมโรด (Mérode Altarpiece) ราว ค.ศ. 1425 - ค.ศ. 1428 โรเบิร์ต กัมปิน พิพิธภัณฑ์เมโทรโปลิตัน, นครนิวยอร์ก, สหรัฐอเมริกา
: ฉากแท่นบูชาเก้นท์ (Ghent Altarpiece) ค.ศ. 1432 ฮือแบร์ต ฟัน ไอก์และ ยัน ฟัน ไอก์ มหาวิหารเซนต์บาโว, เก้นท์, ประเทศเบลเยียม
: ฉากแท่นบูชาพอร์ตินาริ (Portinari Triptych) ค.ศ. 1475 ฮือโค ฟัน เดอร์คุส หอศิลป์อุฟฟิซิ, ฟลอเรนซ์ในประเทศอิตาลี
: ฉากแท่นบูชาอิเซ็นไฮม์ (Isenheim Altarpiece) ค.ศ. 1512 - ค.ศ. 1516 มัททีอัส กรือเนวัลด์ พิพิธภัณฑ์อุนเตอร์ลินเด็น, โคลมาร์, ประเทศฝรั่งเศส
ดูเพิ่ม

แท่นบูชา
จิตรกรรมแผง
ศิลปะคริสต์ศาสนา
บานพับภาพ
ฐานฉากแท่นบูชา
งานฉากแท่นบูชา
ฉากประดับแท่นบูชาแกะไม้ที่มหาวิหารชเลสวิชเกอร์ Schleswiger Dom
ฉากประดับแท่นบูชาที่โบสถ์เซนต์แมรีที่สตราลซุนด์ในประเทศเยอรมันี
ฉากประดับแท่นบูชาสมัยกอธิคที่โคลมาร์ในประเทศฝรั่งเศส
ฉากประดับแท่นบูชาบาโรกที่วัดเซนต์ไวท์ในประเทศออสเตรีย
ฉากแท่นบูชาที่เป็นประติมากรรมและจิตรกรรมที่โบสถ์วีส์
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
วัดเลียบ (จังหวัดนครราชสีมา)

| วัดเลียบ |
| --- | --- |
th
ที่ตั้ง: บ้านเลียบ ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระอธิการประทวน จนฺทญาโณ
 สถานีย่อยพระพุทธศาสนา
วัดเลียบ สร้างขึ้นเมื่อ พ.ศ. 2460 เป็นวัดราษฎร์ สังกัดมหานิกาย ตั้งอยู่บ้านเลียบ ตำบลในเมือง อำเภอเมืองนครราชสีมา จังหวัดนครราชสีมา
ขุนหลวงประสิทธิ์โวหาร (พุฒ) และนางปลื้ม ศิริบรุ คหบดีในสมัยนั้น ได้ชักชวนชาวบ้านบริจาคที่ดินเพื่อสร้างวัด และตั้งชื่อวัดว่า วัดเลียบ เพราะเหตุที่มีต้นเลียบใหญ่ เลยถือเอาเหตุนี้ตั้งชื่อหมู่บ้านและวัดสืบมาจนถึงปัจจุบัน
ต่อมาเมื่อวันที่ 10 มกราคม พ.ศ. 2528 จึงได้รับพระราชทานวิสุงคามสีมา
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระโหม่น |  |
| 2 | พระครุฑ |  |
| 3 | พระบุญ |  |
| 4 | พระครูประสิทธิ์ |  |
| 5 | อาจารย์นพ |  |
| 6 | พระอยู่ รกฺขิโต | พ.ศ. 2525-2537 |
| 7 | พระอธิการประทวน จนฺทญาโณ | เจ้าอาวาสรูปปัจจุบัน |
อาคารเสนาสนะ

อุโบสถ (สิม) สร้างเมื่อ พ.ศ. 2488 และได้มีการบูรณะในปี พ.ศ. 2526 โดยเมื่อ พ.ศ. 2522 ได้มีการโจรกรรมพระไม้ 2 องค์ และ พ.ศ. 2552 ได้มีการโจรกรรมพระไม้อีก 1 องค์
ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน รวมถึงมีเจดีย์สีน้ำตาล สร้างเมื่อปี พ.ศ. 2555 ภายในมีพระพุทธบาทจำลอง และของศักดิ์สิทธิ์จำนวนมาก เช่น พระแก้วมรกต และพระพุทธรูปทำจากทองคำ
เจก จิลเลินฮอล

| เจก จิลเลินฮอล |
| --- | --- |
จิลเลินฮอลใน ค.ศ. 2019
เกิด: เจคอบ เบนจามิน จิลเลินฮอล  (1980-12-19) 19 ธันวาคม ค.ศ. 1980 (44 ปี) ลอสแอนเจลิส รัฐแคลิฟอร์เนีย สหรัฐ
ศิษย์เก่า: มหาวิทยาลัยโคลัมเบีย
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: ค.ศ. 1991–ปัจจุบัน
บิดามารดา: สตีเฟน จิลเลินฮอล เนโอมี โฟเนอร์
ครอบครัว: จิลเลินฮอล
เจคอบ เบนจามิน จิลเลินฮอล[ต้องการอ้างอิง] (อังกฤษ: Jacob Benjamin Gyllenhaal; เกิดวันที่ 19 ธันวาคม พ.ศ. 2523 เป็นนักแสดงชาวอเมริกัน เกิดในตระกูลจิลเลินฮอล เขาเป็นบุตรชายของผู้กำกับ สตีเฟน จิลเลินฮอล และผู้เขียนบท เนโอมี โฟเนอร์ และน้องชายของนักแสดงหญิง แมกกี จิลเลินฮอล ผู้ได้รับรางวัลแบฟตา สาขานักแสดงสมทบชายยอดเยี่ยม ประจำปี พ.ศ. 2549 และเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่องหุบเขาเร้นรัก (Brokeback Mountain)
จิลเลินฮอลเป็นบุตรชายของผู้กำกับ สตีเฟน จิลเลินฮอล และนักเขียนบทภาพยนตร์ เนโอมี โฟเนอร์ โดยเขาเริ่มการแสดงตั้งแต่อายุ 11 ปี และเป็นที่รู้จักครั้งแรกในภาพยนตร์ที่มีชื่อเสียงเรื่อง Donnie Darko เขารับบทบาทเป็นวัยรุ่นผู้มีปัญหาทางจิต ในปี พ.ศ. 2547 ได้แสดงภาพยนตร์เรื่อง The Day After Tomorrow จากนั้นในปี พ.ศ. 2548 เขารับบทบาทเป็นนาวิกโยธินผู้ท้อแท้และสับสนในภาพยนตร์เรื่อง Jarhead ในปีเดียวกันรับบทบาทเป็น "คาวบอยเกย์" ทำให้มีชื่อเสียงโด่งดังจากภาพยนตร์เรื่องหุบเขาเร้นรัก
จิลเลินฮอลเป็นนักกิจกรรม มีบทบาทและร่วมสนับสนุนกิจกรรมการเมืองและทางสังคมหลายครั้ง ได้ร่วมโครงการประชาสัมพันธ์การรณรงค์เลือกตั้ง "ร็อก เดอะ โหวต" (Rock the Vote) และร่วมหาเสียงสนับสนุนให้พรรคเดโมแครต ในปี พ.ศ. 2547 และช่วยประชาสัมพันธ์ในงานเกี่ยวกับสิ่งแวดล้อมของ อเมริกันซิวิลลิเบอร์ตีส์ยูเนียน (American Civil Liberties Union)
ประวัติ > ชีวิตช่วงแรกและการศึกษา

จิลเลินฮอลเกิดในลอสแอนเจลิส แคลิฟอร์เนีย เป็นบุตรชายของผู้กำกับ สตีเฟน จิลเลินฮอล และนักเขียนบทภาพยนตร์ นาโอมิ โฟเนอร์ บิดาของจิลเลินฮอลเติบโตมากับครอบครัวศาสนาสวีเดนบอร์เจียน (Swedenborgianism) ในครอบครัวตระกูลจิลเลินฮอล บรรพบุรุษชาวสวีเดนที่มีชื่อเสียงของตระกูลนี้คือ แอนเดอร์ส ลีโอนาร์ด จิลเลินฮอล นายทหารและผู้เชี่ยวชาญทางด้านแมลง มารดาของจิลเลินฮอลเป็นครอบครัวยิว-อเมริกันที่มาจากนิวยอร์ก และเป็นภรรยาเก่าของอีริค โฟเนอร์ ศาสตราจารย์ทางด้านประวัติศาสตร์มหาวิทยาลัยโคลัมเบีย  ส่วนแมกกี จิลเลินฮอล พี่สาวมีอาชีพเป็นนักแสดงเช่นกัน 
จิลเลินฮอลถูกเลี้ยงดูแลในความเชื่อแบบยิว พิธีฉลองอายุ 13 ปี (B'nai Mitzvah) ของเขาเกิดขึ้นที่ศูนย์คนไร้ที่อยู่ เพราะพ่อและแม่ต้องการให้เขาได้สำนึกถึงชีวิตความเป็นอยู่ที่พิเศษกว่าผู้อื่น โดยตัดสินใจที่จะฉลองพิธีกับคนเหล่านั้นด้วยความเรียบง่ายกว่าที่เขาเคยได้รับ
นอกจากนั้นพ่อและแม่ยังให้จิลเลินฮอลหารายได้พิเศษช่วงฤดูร้อนให้กับตัวเอง โดยทำงานเป็นเจ้าหน้าที่คอยช่วยชีวิตคนบริเวณชายหาดและบริกรที่ภัตตาคารที่เพื่อนของพ่อเขาเป็นเจ้าของ
ประวัติ > ผลงานการแสดงช่วงแรก

ตั้งแต่เด็ก จิลเลินฮอลยังได้คลุกคลีกับวงการภาพยนตร์เนื่องจากอาชีพของครอบครัว ในวัย 11 ปี เขาได้ปรากฏตัวในภาพยนตร์เรื่องแรกในปี พ.ศ. 2534 เรื่อง City Slicker  รับบทเป็นลูกชายของบิลลี คริสตัล อย่างไรก็ตามพ่อแม่ไม่อนุญาตให้จิลเลินฮอลแสดงภาพยนตร์เรื่อง The Mighty Ducks (ภาพยนตร์ปี พ.ศ. 2535) เนื่องจากต้องออกจากบ้านร่วม 2 เดือน ในปีถัดมาพ่อแม่ก็ได้อนุญาตให้เขาไปทดสอบบท แต่ก็มีข้อห้ามถ้าถูกคัดเลือก แต่จิลเลินฮอลก็ยังไม่ได้รับอนุญาตให้แสดงในภาพยนตร์ของพ่อเขาอยู่หลายหน ในปี พ.ศ. 2536 ได้แสดงภาพยนตร์เรื่อง Dangerous Woman (แมกกีพี่สาวก็ร่วมแสดง) ต่อมาปี พ.ศ. 2537 กับละครโทรทัศน์เรื่อง Homicide: Life on the Street ในปี พ.ศ. 2541 แมกกีและเจกได้ร่วมออกรายการกับแม่ในรายการทำอาหาร "Molto Mario" ทางช่องฟู้ด เน็ตเวิร์ค ก่อนที่จะจบการศึกษาระดับไฮสคูล ภาพยนตร์เรื่องเดียวที่พ่อของเขาไม่ได้กำกับและได้อนุญาตให้แสดงคือเรื่อง Josh and S.A.M.
จิลเลินฮอลจบการศึกษาชั้นมัธยมจากโรงเรียนฮาวาร์ด-เวสต์เลกในลอสแอนเจลิสในปี พ.ศ. 2541 จากนั้นได้เข้าเรียนต่อที่มหาวิทยาลัยโคลัมเบีย ในรัฐนิวยอร์ก (พี่สาวและแม่ของเขาก็เรียนที่นี่) จิลเลินฮอลได้ศึกษาด้านศาสนาตะวันออกและปรัชญา ถึงปีที่ 2 แล้วได้พักการเรียนไว้เพื่อมุ่งเข้าสู่วงการบันเทิง อย่างไรก็ดีจิลเลินฮอลก็ได้กลับมาศึกษาต่อจนจบในที่สุด
จิลเลินฮอลได้รับบทนำครั้งแรกในภาพยนตร์เรื่อง October Sky ในปี พ.ศ. 2542 กำกับโดยโจ จอห์นสตัน ดัดแปลงมาจากอัตชีวประวัติของโฮเมอร์ ฮิกแคม รับบทบาทเป็นนักเรียนมัธยมที่รับทุนด้านวิทยาศาสตร์เพื่อหลีกเลี่ยงการเป็นคนงานในเหมือง ภาพยนตร์เรื่องนี้ทำรายได้ 32 ล้านดอลลาร์สหรัฐ หนังสือพิมพ์ซาคราเมนโตนิวส์แอนด์รีวิว วิจารณ์ว่า "เป็นการแสดงที่แจ้งเกิด"ของเขา
ประวัติ > การประสบความสำเร็จและเสียงวิจารณ์

Donnie Darko ภาพยนตร์เรื่องที่ 2 ที่จิลเลินฮอลรับบทนำ ไม่ประสบความสำเร็จด้านรายได้ในตารางบ็อกซ์ออฟฟิส ในครั้งแรกที่ออกฉายในปี พ.ศ. 2544 แต่ในที่สุดก็เป็นที่นิยมในกลุ่มผู้ชื่นชอบ ภาพยนตร์เรื่องนี้กำกับโดยริชาร์ด เคลลี โดยจิลเลินฮอลรับบทเป็นวัยรุ่นมีปัญหาที่หนีความตาย และได้พบกับกระต่ายสูง 6 ฟุตที่ชื่อ แฟรงค์ที่บอกเขาว่าโลกกำลังใกล้สู่จุดจบ จิลเลินฮอลได้รับคำวิจารณ์ตอบรับที่ดี แดน คอยส์จาก เว็บซาลอน.คอม วิจารณ์ว่า "จิลเลินฮอลเล่นบทบาทที่ยากสองอย่าง ทั้งบทธรรมดาที่ไม่น่าสนใจและบทที่ลำบากได้ในเวลาเดียวกัน" จิลเลินฮอลได้รับการเสนอชื่อเข้าชิงรางวัลอินดีเพนเดนต์สปิริตอวอร์ด สาขานักแสดงนำชายยอดเยี่ยม
ในปี พ.ศ. 2545 จิลเลินฮอลได้แสดงคู่กับเจนนิเฟอร์ อนิสตันในภาพยนตร์จากเทศกาลภาพยนตร์ซันแดนซ์เรื่อง The Good Girl และยังได้แสดงเรื่อง Lovely & Amazing ร่วมกับ แคเธอรีน คีเนอร์ ในภาพยนตร์ทั้งสองเรื่องได้รับบทบาทเป็นชายหนุ่มที่ตกหลุมรัก และมีความสัมพันธ์ลึกกับหญิงที่แต่งงานแล้ว  ภายหลังจิลเลินฮอลได้อธิบายว่า "นี่คือบทบาทของวัยรุ่นในช่วงหัวเลี้ยวหัวต่อ"
ต่อมาจิลเลินฮอลได้แสดงในภาพยนตร์โรแมนติกคอเมดี้ ของทัชสโตน พิคเจอร์ส เรื่อง Bubble Boy สร้างมาจากเรื่องราวของเดวิด เวตเตอร์ ภาพยนตร์เรื่องนี้ได้รับเสียงวิจารณ์ว่า "ยุ่งเหยิง ไม่มีแก่น เป็นความเลวร้ายที่ไร้รสนิยมอย่างที่สุด"
หลังจากเรื่อง Bubble Boy ก็ได้แสดงประกบกับดัสติน ฮอฟแมน และซูซาน ซาแรนดอนในภาพยนตร์เรื่อง Moonlight Mile ได้รับบทบาทเป็นเด็กหนุ่มที่รับมือกับความตายของคู่หมั้นและความโศกเศร้าของครอบครัวคู่หมั้น เขียนบทและกำกับ โดยแบรด ซิเบอลิง จากประสบการณ์จริง ได้รับความวิจารณ์ทั้งดีและไม่ดี
จิลเลินฮอลเกือบได้รับเลือกให้แสดงเป็นสไปเดอร์แมนในภาพยนตร์เรื่องสไปเดอร์แมน 2 โดยผู้กำกับ แซม ไรมิ หลังจากที่โทบีย์ แมคไกวร์ได้รับบาดเจ็บที่หลัง อย่างไรก็ตามจิลเลินฮอลไม่ได้แสดงในภาพยนตร์ภาคต่อเรื่องนี้ ต่อมาได้รับบทในภาพยนตร์ฟอร์มยักษ์เรื่อง The Day After Tomorrow ในปี พ.ศ. 2547 แสดงร่วมกับเดนนิส เควด
ผลงานเรื่องแรกบนเวทีละครของจิลเลินฮอลคือการแสดงในบทนำของละครลอนดอนที่ถูกนำมาทำใหม่ โดยเคนเนธ โลเนอร์แกน เรื่อง  This Is Our Youth ละครเรื่องนี้เปิดแสดงนานถึงแปดสัปดาห์ที่เวสต์เอ็นด์ในลอนดอน เขาได้รับบทบาทเศรษฐีเด็กที่ใช้เวลาช่วงสุดสัปดาห์ในการขโมย ซื้อขายและเสพยาเสพย์ติด ร่วมกับเฮย์เดน คริสเตนเซนและแอนนา พาควิน สำหรับบทนี้จิลเลินฮอลได้รับรางวัลอีฟนิงสแตนดาร์ดเธียรเตอร์อวอร์ด ในประเภทนักแสดงหน้าใหม่ผู้มีผลงานโดดเด่น
ประวัติ > หุบเขาเร้นรักและอนาคต

ปี พ.ศ. 2548 ถือเป็นปีของจิลเลินฮอล ได้แสดงภาพยนตร์ที่ได้รับคำชมอย่าง Proof, Jarhead, และ หุบเขาเร้นรัก ในภาพยนตร์เรื่อง Proof ได้แสดงร่วมกับกวินเน็ธ พัลโทรว์และแอนโธนี ฮ็อพกินส์ ผู้กำกับจอห์น แมดเดน ภาพยนตร์ซึ่งมีบทดัดแปลงมาจากละครที่ได้รับรางวัลพูลิตเซอร์ จิลเลินฮอลได้รับบทบาทเป็นลูกศิษย์นักคณิตศาสตร์อัจฉริยะ ผู้จากไปด้วยโรคบกพร่องทางจิต ที่เข้ามาช่วยแก้สมการคณิตศาสตร์ ที่ยังแก้ไม่ได้
ในภาพยนตร์เรื่อง Jarhead ได้รับบทเป็นนาวิกโยธินที่ถูกส่งตัวไปยังทะเลทรายในซาอุดีอาระเบีย เพื่อร่วมรบในสงครามอ่าวเปอร์เซียครั้งแรก กระแสของภาพยนตร์เรื่องนี้ตอนเปิดตัวค่อนข้างเงียบเนื่องจากออกมาพร้อมกับภาพยนตร์เรื่องหุบเขาเร้นรัก
แซม เม็นเดสผู้กำกับเรื่อง Jarhead พูดถึงจิลเลินฮอลว่า "เขาเข้าวงการตั้งแต่ยังเด็ก เป็นเด็กหน้าตาดี อยู่ในครอบครัวบันเทิง เขามักจะมีความคิดที่จะไปให้ถึงที่เขาจะไป แต่ในบางระดับเขาก็ยังไปไม่ถึง และเขาต้องการที่จะทำงานในส่วนนี้ ต้องการที่จะค้นพบตัวเอง และผมไม่สามารถจะตื่นเต้นกว่านี้เกี่ยวกับการแสดงของเขา"
ในภาพยนตร์เรื่องหุบเขาเร้นรัก จิลเลินฮอลได้แสดงร่วมกับฮีธ เลดเจอร์ ในบทคนงานในฟาร์มเลี้ยงแกะที่เกิดมีความสัมพันธ์แบบรักร่วมเพศ ท้องเรื่องเกิดในทศวรรษที่ 60 บนภูเขาโบรคแบ็กในรัฐไวโอมิง ภาพยนตร์เรื่องนี้เปิดด้วยการคว้ารางวัลสิงโตทองคำสาขาภาพยนตร์ยอดเยี่ยม จากเทศกาลภาพยนตร์เวนิซ (กันยายน พ.ศ. 2548)  และยังได้รับรางวัลลูกโลกทองคำถึง 4 สาขา และอีก 4 สาขาจากรางวัลบาฟต้า และ 3 สาขาจากรางวัลออสการ์ จิลเลินฮอลถูกเสนอชื่อเข้าชิงรางวัลออสการ์สาขานักแสดงสมทบชายยอดเยี่ยม  แต่พ่ายให้กับจอร์จ คลูนีย์ไป ในส่วนรางวัลบาฟต้าได้รับรางวัลดาราสมทบชายยอดเยี่ยม
นอกจากนั้นจิลเลินฮอลยังได้รับรางวัลยังอาร์ทิสต์อวอร์ดจาก ดิอเมริกันส์ฟอร์ดิอาร์ทสเนชันนัลอาร์ทสอวอร์ดส สำหรับความสำเร็จในอาชีพ
เมื่อภาพยนตร์ออกฉายมักมีข่าวลือเกี่ยวกับรสนิยมทางเพศของจิลเลินฮอล เขาให้คำตอบว่า
"คุณรู้ไหมว่านั่นคือคำชม เมื่อมีข่าวลือพูดว่าผมเป็นไบเซ็กชวล มันหมายถึงผมสามารถเล่นได้ทุกบทบาท ผมเป็นคนเปิดกว้างกับทุกคนที่ต้องการเรียกผมอย่างนั้น ผมไม่เคยรู้สึกสนใจผู้ชาย แต่ก็ไม่คิดว่าจะกลัวถ้ามันเกิดขึ้นจริง"
ในปี พ.ศ. 2548 จิลเลินฮอลได้ให้เสียงพากย์กับภาพยนตร์แอนิเมชันเรื่องสั้นเรื่อง The Man Who Walked Between the Towers เค้าโครงมาจากหนังสือเขียนโดย มอร์ดิไซ เกอร์สไตน์
เดือนมีนาคม พ.ศ. 2550 ภาพยนตร์เรื่องล่าสุด  Zodiac ได้ออกฉายที่สหรัฐอเมริกา โดยผู้กำกับ เดวิด ฟินเชอร์ ได้เค้าโครงเรื่องจากเรื่องจริง ได้รับบทเป็น โรเบิร์ต เกรย์สมิธ ผู้เขียนหนังสือทั้ง 2 เล่มของ โซดิแอก คิลเลอร์ นักฆ่าจักรราศี
จิลเลินฮอลแสดงภาพยนตร์เรื่อง Rendition ออกฉายเดือนตุลาคม พ.ศ. 2550 มีฉากหลังเป็นตะวันออกกลาง กำกับโดยเกวิน ฮูด ภาพยนตร์เรื่องนี้แสดงกับรีส วิเธอร์สปูน บทถัดไปของจิลเลินฮอลคือ หนังนำมาสร้างใหม่ในปี พ.ศ. 2547 เรื่อง Brothers กำกับโดย จิม เชอริแดน